સમલૈંગિકતા (કલમ 377) પર સુપ્રીમ કોર્ટની બંધારણીય ખંડપીઠ દ્વારા સુનાવણી ચાલી રહી છે. ક્યૂરેટિવ પિટિશન પર ઓપન કોર્ટમાં ચાલી રહેલી સુનાવણીમાં બન્ને પક્ષો તરફથી ધારદાર દલીલો કરવામાં આવી રહી છે. એડિશનલ સોલિસિટર જનરલ તુષાર મહેતાએ સરકારે જાહેર કરેલી એફિડેવિટ પર આ મુદ્દે અંતિમ નિર્ણય સુપ્રીમ કોર્ટ પર છોડી દીધો હતો. ચીફ જસ્ટિસ દીપક મિશ્રાની આગેવાની હેઠળની બંધારણીય ખંડપીઠે જણાવ્યું કે તેઓ કલમ 377 ગેરકાયદે છે કે કેમ તે અંગે સમીક્ષા કરી રહ્યા છે.